CELEX: 31986S0511
Language: el
Date: 1986-02-24 00:00:00
Title: Απόφαση αριθ. 511/86/ΕΚΑΧ της Επιτροπής της 24ης Φεβρουαρίου 1986 σχετικά με τους δασμούς βάσης που λαμβάνονται υπόψη στην Κοινότητα των Δέκα ενόψει του υπολογισμού των διαδοχικών μειώσεων που προβλέπονται στην πράξη προσχώρησης της Ισπανίας και της Πορτογαλίας

Avis juridique important

|

31986S0511

Απόφαση αριθ. 511/86/ΕΚΑΧ της Επιτροπής της 24ης Φεβρουαρίου 1986 σχετικά με τους δασμούς βάσης που λαμβάνονται υπόψη στην Κοινότητα των Δέκα ενόψει του υπολογισμού των διαδοχικών μειώσεων που προβλέπονται στην πράξη προσχώρησης της Ισπανίας και της Πορτογαλίας  

Επίσημη Εφημερίδα αριθ. L 051 της 28/02/1986 σ. 0041 - 0041

***** ΑΠΟΦΑΣΗ αριθ. 511/86/ΕΚΑΧ ΤΗΣ ΕΠΙΤΡΟΠΗΣ  της 24ης Φεβρουαρίου 1986  σχετικά με τους δασμούς βάσης που λαμβάνονται υπόψη στην Κοινότητα των Δέκα ενόψει του υπολογισμού των διαδοχικών μειώσεων που προβλέπονται στην πράξη προσχώρησης της Ισπανίας και της Πορτογαλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, την πράξη προσχώρησης της Ισπανίας και της Πορτογαλίας, και ιδίως το άρθρο 32,  Εκτιμώντας:  ότι το Συμβούλιο, μετά από πρόταση της Επιτροπής αποφάσισε να συντομεύσει κατά ένα έτος, δηλαδή στην αρχή του 1986, την εφαρμογή των δασμολογικών μειώσεων που προβλέπονται για το 1987, στο πλαίσιο των πολυμερών εμπορικών διαπραγματεύσεων της GATT· ότι, κατά συνέπεια, ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου (1) έχει τροποποιηθεί από τον κανονισμό (ΕΟΚ) αριθ. 3331/85 (2) ·  ότι, για να διατηρηθεί η κοινοτική προτίμηση για τα προϊόντα που υπάγονται στην ΕΚΑΧ και εισάγονται από την Ισπανία, οι δασμοί που ισχύουν γι' αυτά στην Κοινότητα των Δέκα πρέπει να υπολογίζονται με βάση τους νέους δασμούς που εφαρμόζονται από την 1η Ιανουαρίου 1986,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι δασμοί βάσης, επί των οποίων η Κοινότητα των Δέκα πραγματοποιεί τις διαδοχικές μειώσεις που προβλέπονται στο άρθρο 31 της πράξης προσχώρησης της Ισπανίας και της Πορτογαλίας, είναι οι δασμοί που πράγματι εφαρμόζονται την 1η Ιανουαρίου 1986 στα προϊόντα που υπάγονται στην ΕΚΑΧ καταγωγής Ισπανίας.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 24 Φεβρουαρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 172 της 22. 7. 1968, σ. 1.  (2) ΕΕ αριθ. L 331 της 9. 12. 1985, σ. 1.